CELEX: 62015CN0202
Language: ro
Date: 2015-04-29 00:00:00
Title: Cauza C-202/15: Cerere de decizie preliminară introdusă de Commissione Tributaria Regionale di Milano (Italia) la 29 aprilie 2015 – Agenzia delle Entrate – Direzione Regionale Lombardia Ufficio Contenzioso/H3 g SpA

10.8.2015   
            
            
               RO
            
            
               Jurnalul Oficial al Uniunii Europene
            
            
               C 262/2
            
         Cerere de decizie preliminară introdusă de Commissione Tributaria Regionale di Milano (Italia) la 29 aprilie 2015 – Agenzia delle Entrate – Direzione Regionale Lombardia Ufficio Contenzioso/H3 g SpA
   (Cauza C-202/15)
   (2015/C 262/03)
   Limba de procedură: italiana
   
      Instanța de trimitere
   
   Commissione Tributaria Regionale di Milano
   
      Părțile din procedura principală
   
   
      Reclamantă: Agenzia delle Entrate – Direzione Regionale Lombardia Ufficio Contenzioso
   
      Pârâtă: H3 g SpA
   
      Întrebările preliminare
   
   
               1)
            
            
               Dat fiind că legiuitorul italian a exercitat facultatea prevăzută la articolul 90 alineatul (2) și la articolul 185 alineatul (2) al doilea paragraf din Directiva 2006/112/CE (1) [și, înainte de adoptarea acesteia, la articolul 11 secțiunea C alineatul (1) și la articolul 20 alineatul (1) litera (b) a doua teză din Directiva 77/388/CEE (2)] referitoare la modificarea prin reducere a bazei de impozitare și, respectiv, la regularizarea TVA-ului facturat pentru operațiuni impozabile în caz de neplată totală sau parțială a contraprestației stabilite de părți, impunerea unor limite care fac ca recuperarea taxei aferente contraprestației neplătite total sau parțial să fie imposibilă sau excesiv de oneroasă pentru persoana impozabilă este conformă cu principiile proporționalității și efectivității, garantate de TFUE, și cu principiul neutralității care guvernează aplicarea TVA-ului?
            
         
               2)
            
            
               În cazul unui răspuns afirmativ la prima întrebare, este compatibilă cu principiile menționate mai sus o normă precum articolul 26 al doilea paragraf din Decretul Președintelui Republicii nr. 633/1972 care, în practica autorității fiscale a statului membru al Uniunii, condiționează dreptul de recuperare a taxei de dovedirea recurgerii în prealabil la proceduri colective sau la acte de executare rămase fără rezultat, chiar și atunci când astfel de activități ar fi în mod rezonabil antieconomice din cauza valorii creanței pretinse, a perspectivelor de recuperare a acesteia și a costurilor actelor de executare sau ale procedurilor colective?
            
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediţie specială, 09/vol. 3, p. 7).
   
      (2)  A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare (JO L 145, p. 1).